கலைமகடன் பூர்வதிசை காணுங்கா லவள்விழியுள் வலதுவிழி தென்மொழியா மதியாரோ மதியுடையார்? (09) பத்துப்பாட் டாதிமனம் பற்றினார் பற்றுவரோ எத்துணையும் பொருட்கிசையும் இலக்கணமில் கற்பனையே. (10) வள்ளுவர்செய் திருக்குறளை மறுவறநன் குணர்ந்தோர் உள்ளுவரோ மநுவாதி ஒருகுலத்துக் கொருநீதி? (11) மனங்கரைந்து மலங்கெடுக்கும் வாசகத்தில் மாண்டோர்கள் கனஞ்சடையென் றுருவேற்றிக் கண்மூடிக் கதறுவரோ.